Vi foretager test af alle vores powerbanks på iPhone 6. Under hvert produkt er der angivet et ca. tal for antal opladninger af en standard smartphone. Når der står 4 opladninger under produktet, kan du forvente at den kan give ca. 4 opladninger til en iPhone 6, med et batteri på 1810 mAh, eller en smartphone af andet mærke med et tilsvarende størrelse batteri. Som tommelfingerregel, så går der ca 2600 mAh til én smartphone opladning. Dette varierer en smule alt efter, hvilken smartphone du benytter og hvor meget du anvender din telefon under opladning. Test er foretaget på flyfunktion og uden at bruge telefonen under opladning.
Har du en større smartphone, som fx. en Samsung, der kommer med et batteri på 3000 mAh, kan du altså ikke forvente lige så mange fulde opladninger som en “standard smartphone”. Er du i tvivl om, hvormange opladninger du kan forvente af powerbanken, eller hvilken powerbank du skal vælge, så kontakt os endelig via chat eller email.